CELEX: C2006/326/60
Language: sl
Date: 2006-12-30 00:00:00
Title: Zadeva C-426/06: Tožba, vložena 17. oktobra 2006 — Komisija Evropskih skupnosti proti Helenski republiki

30.12.2006   
            
            
               SL
            
            
               Uradni list Evropske unije
            
            
               C 326/29
            
         Tožba, vložena 17. oktobra 2006 — Komisija Evropskih skupnosti proti Helenski republiki
   (Zadeva C-426/06)
   (2006/C 326/60)
   Jezik postopka: grščina
   Stranki
   
      Tožeča stranka: Komisija Evropskih skupnosti (zastopnika: S. Pardo Quintillán in M. Konstantinidis)
   
      Tožena stranka: Helenska republika
   Predlogi tožeče stranke tožeče stranke
   
               —
            
            
               ugotovi naj se, da Helenska republika s tem, da ni sprejela ukrepov, potrebnih za popoln in pravilen prenos člena 2 (točke 27, 28, 31, 32, 34 in 36), členov 4 in 5, člena 6(2) člena 7, člena 8(1) in (2), člena 9, člena 10(2), člena 11, od (2) do (6), člena 13(4) in člena 14, ter priloge od II do VIII k Direktivi Evropskega parlamenta in Sveta 2000/60/ES z dne 23. oktobra 2000 o določitvi okvira za ukrepe Skupnosti na področju vodne politike (1), ni izpolnila obveznosti iz teh določb in člena 24(1) navedne direktive;
            
         
               —
            
            
               Helenski republiki naj se naloži plačilo stroškov.
            
         Tožbeni razlogi in bistvene navedbe
   Helenski organi so Direktivo 2000/60/ES prenesli v grško pravo z zakonom št. 3199/2003, objavljenim v uradnem listu vlade (FEK/A/280/9.12.2003) in notificiranim Komisiji kot nacionalni ukrep prenosa. Nadzor skladnosti tega zakonodajnega akta z Direktivo 2000/60/ES je pokazal, da bi ta zakon moral biti podrobneje opredeljen z izvedbenimi predpisi, ki naj bi popolnoma prenesli Direktivo.
   Natančen prenos Direktive v grško pravo je po mnenju Komisije še posebej pomemben v tej zadevi, kajti Direktiva 2000/60/ES zaradi svojega cilja in širokega področja uporabe pomeni zakonsko besedilo, ki je temeljnega pomena glede varstva in trajnega upravljanja vode.
   Helenski organi poleg tega priznavajo, da Direktiva ni bila popolnoma prenesena in da je treba sprejeti dodatne ukrepe, katerih postopek sprejetja se je začel, vendar ni bil končan.
   
      (1)  UL L 327, 22.12.2000, str. 1.